GREEK SUPREME COURT DECISION

Decision ID: 657/2024
Decision Number: 657
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη, Σταυρούλα Κουσουλού και Ευαγγελία Γιακουμάτου - Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 12 Απριλίου 2024, με την παρουσία της Αντεισαγγελέως του Αρείου Πάγου Αναστασίας Μασούρα (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του αναιρεσείοντος - κατηγορουμένου Β. Γ. του Θ., κρατούμενου στο Σωφρονιστικό Κατάστημα Λάρισας, ο οποίος δεν εμφανίστηκε, για αναίρεση της απόφασης 136/2023 του Τριμελούς Εφετείου Κακουργημάτων Λάρισας. Το Τριμελές Εφετείο Κακουργημάτων Λάρισας με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην υπ' αριθμ. 1/2024 από 19.1.2024 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 112/2024. Αφού άκουσε Την Αντεισαγγελέα, που πρότεινε να απορριφθεί ως ανυποστήρικτη η αίτηση αναίρεσης του ανωτέρω κατηγορούμενου.

Judges: Μαρία Λεπενιώτη, Κωστούλα Πρίγγουρη, Παρασκευή Τσούμαρη, Σταυρούλα Κουσουλού, Ευαγγελία Γιακουμάτου - Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη, Σταυρούλα Κουσουλού και Ευαγγελία Γιακουμάτου - Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 12 Απριλίου 2024, με την παρουσία της Αντεισαγγελέως του Αρείου Πάγου Αναστασίας Μασούρα (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του αναιρεσείοντος - κατηγορουμένου Β. Γ. του Θ., κρατούμενου στο Σωφρονιστικό Κατάστημα Λάρισας, ο οποίος δεν εμφανίστηκε, για αναίρεση της απόφασης 136/2023 του Τριμελούς Εφετείου Κακουργημάτων Λάρισας. Το Τριμελές Εφετείο Κακουργημάτων Λάρισας με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην υπ' αριθμ. 1/2024 από 19.1.2024 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 112/2024. Αφού άκουσε Την Αντεισαγγελέα, που πρότεινε να απορριφθεί ως ανυποστήρικτη η αίτηση αναίρεσης του ανωτέρω κατηγορούμενου.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 512 παρ. 1 εδ. γ' του Κ.Ποιν.Δ., ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, στο ακροατήριο του Δικαστηρίου του Αρείου Πάγου, με κλήση που επιδίδεται, σύμφωνα με τα άρθρα 155-162 και μέσα στην προθεσμία του άρθρου 166 και αναφέρει ρητά ότι αν ο αναιρεσείων δεν παραστεί στη συζήτηση, η αναίρεσή του απορρίπτεται, ως ανυποστήρικτη και κατά την παρ. 3 του ιδίου άρθρου 512 του ΚΠΔ, οι διάδικοι παρίστανται στη συζήτηση με συνήγορο. Εξάλλου, σύμφωνα με αυτά που ορίζονται από το άρθρο 515 παρ. 1 του ιδίου Κώδικα, αν αναβληθεί η συζήτηση της υποθέσεως σε ρητή δικάσιμο, όλοι οι διάδικοι οφείλουν να εμφανισθούν σ' αυτή, χωρίς νέα κλήτευση και αν ακόμη δεν ήταν παρόντες κατά τη δημοσίευση της αναβλητικής απόφασης. Περαιτέρω, κατά το άρθρο 514 εδαφ. α` και β` του ίδιου ως άνω Κώδικα, "αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ. Κατά της απορριπτικής απόφασης του Αρείου Πάγου δεν επιτρέπεται ένδικο μέσο." Από τον συνδυασμό των διατάξεων αυτών προκύπτει ότι, αν, κατά τη συζήτηση της αίτησης αναίρεσης, στην αρχική δικάσιμο ή στη ρητή, μετά από αναβολή, δικάσιμο, δεν εμφανισθεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί ή δεν εμφανιστεί προσηκόντως με συνήγορο ή δεν εκπροσωπηθεί δια συνηγόρου, αν και κλητεύθηκε νόμιμα και εμπρόθεσμα, σύμφωνα με τα προαναφερθέντα άρθρα 155-162 Κ.Ποιν.Δ. και μέσα στη προθεσμία που ορίζει το άρθρο 166 του ιδίου Κώδικα, για να παραστεί στην αρχική δικάσιμο, η αίτηση αναίρεσης απορρίπτεται και επιβάλλονται σε βάρος του αναιρεσείοντος τα δικαστικά έξοδα. Στην προκειμένη περίπτωση, από το από 05 Φεβρουαρίου 2024 αποδεικτικό επίδοσης, που συντάχθηκε στο Σωφρονιστικό Κατάστημα Λάρισας από την Γραμματέα του Καταστήματος Ευαγγελία Παπαγεωργίου, προκύπτει ότι επιδόθηκε στον ίδιο τον αναιρεσείοντα, Γ. Β. του Θ., που κατοικεί στην οδό ... στη Λάρισα και είναι ήδη κρατούμενος στο άνω Κατάστημα Κράτησης, σύμφωνα με τα άρθρα 159, 162 και 166 παρ. 1 του ΚΠοινΔ, νομίμως και εμπροθέσμως, η 112/2024 και από 05.02.2024 κλήση του Εισαγγελέα του Αρείου Πάγου, για να παραστεί ο αναιρεσείων μετά ή διά του συνηγόρου του στο ακροατήριο του Δικαστηρίου τούτου, στη συζήτηση της αίτησής του για αναίρεση, (με τη ρητή μνεία ότι, αν δεν παρασταθεί, η αίτησή του θα απορριφθεί ως ανυποστήρικτη), κατά την αρχική δικάσιμο της 01.03.2024, οπότε, όπως προκύπτει από την 409/2024 απόφαση του Δικαστηρίου τούτου, αναβλήθηκε η εκδίκαση της υπόθεσης, κατόπιν σχετικού αιτήματος της συνηγόρου του αναιρεσείοντος, Μαρίνας Παπαδημητρίου, κατ'άρθρο 515 παρ.1 του ΚΠΔ, για τη ρητή δικάσιμο που αναφέρεται στην αρχή της παρούσας. Πλην όμως, αυτός δεν εμφανίστηκε ούτε εκπροσωπήθηκε νόμιμα στη δικάσιμο αυτή, για να υποστηρίξει την κρινόμενη υπ'αριθμ. 1/2024 από 19.01.2024 αίτησή του για αναίρεση της 136/2023 καταδικαστικής σε βάρος του απόφασης του Τριμελούς Εφετείου Κακουργημάτων Λάρισας, που δίκασε ως δευτεροβάθμιο δικαστήριο και τον καταδίκασε, βάσει των άρθρων 1, 12, 14, 16, 17, 18, 19, 26 παρ.1α , 27, 47 παρ.1, 51, 52, 53, 79, 80, 83, 94 παρ.1 , 394 παρ.1 του ισχύοντος ΠΚ και 380 παρ.1 του προϊσχύσαντος ΠΚ : σε ποινή πρόσκαιρης κάθειρξης πέντε (5) ετών για την αξιόποινη πράξη της απλής συνέργειας σε ληστεία και σε ποινή φυλάκισης ενός (1) έτους για την αξιόποινη πράξη της αποδοχής προϊόντων εγκλήματος και συνολικώς σε ποινή κάθειρξης πέντε (5) ετών και τεσσάρων (4) μηνών για τις πιο πάνω αξιόποινες πράξεις, τις οποίες φέρεται να τέλεσε στη Λάρισα, στις 19.09.2016 και περί ώρα 15:15'. Συνεπώς, εφόσον ο αναιρεσείων δεν εμφανίσθηκε με συνήγορο, ούτε εκπροσωπήθηκε από συνήγορο στο ακροατήριο του Δικαστηρίου τούτου, κατά την αναφερόμενη στην αρχή της παρούσας, μετά από αναβολή, ρητή δικάσιμο, όταν η υπόθεση εκφωνήθηκε στη σειρά της από το οικείο έκθεμα, πρέπει να απορριφθεί, ως ανυποστήρικτη, η κρινόμενη αίτησή του για αναίρεση της 136/2023 απόφασης του Τριμελούς Εφετείου Κακουργημάτων Λάρισας. Τέλος πρέπει να επιβληθούν σε βάρος του αναιρεσείοντος τα δικαστικά έξοδα, (άρθρο 578 παρ. 1 ΚΠοινΔ), όπως ορίζονται στο διατακτικό

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει, ως ανυποστήρικτη, την υπ'αριθμ. 1/2024 από 19.01.2024 αίτηση του Β. Γ. του Θ. και της Ά., για αναίρεση της 136/2023 καταδικαστικής σε βάρος του απόφασης του Τριμελούς Εφετείου Κακουργημάτων Λάρισας. Επιβάλλει σε βάρος του ως άνω αναιρεσείοντος τα έξοδα της ποινικής διαδικασίας τα οποία ορίζει στο ποσό των διακοσίων πενήντα (250) ευρώ. Κρίθηκε και αποφασίσθηκε στην Αθήνα στις 19 Απριλίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 29 Απριλίου 2024.

LEGAL REFERENCES
Articles Referenced: άρθρο 512 παρ. 1 εδ. γ', άρθρα 155, άρθρου 166, άρθρου 512 του ΚΠΔ, άρθρο 515 παρ. 1, άρθρο 514 εδαφ, άρθρο 166, άρθρα 159, άρθρο 515 παρ.1 του ΚΠΔ, άρθρων 1, άρθρο 578 παρ. 1, άρθρο 512, άρθρου 512, άρθρο 515, άρθρο 514, άρθρο 578
Article Codes: ΠΚ|ΚΠΔ
Law References: nan
Total Articles Cited: 14

DATES MENTIONED: 19-1-2024|05-02-2024|01-03-2024|19-01-2024|19-09-2016|12-04-2024|19-04-2024|29-04-2024

SOURCE: https://areiospagos.gr/nomologia/apofaseis_DISPLAY.asp?cd=5BF8JUYJ5OM8AQAX9VX6HR4EPS6ZQF&apof=657_2024&info=ΠΟΙΝΙΚΕΣ -  Ε